Na veivakacaucautaki, na same i Tevita.א [Alefa]145 Au na vakacerecerei kemuni, noqu Kalou na Tui,+Au na vakacaucautaka na yacamuni me tawamudu, io me tawamudu.+ב [Peca]2 Au na vakacaucautaki kemuni ena siga taucoko,+Au na vakacaucautaka na yacamuni me tawamudu, io me tawamudu.+ג [Kimela]3 E cecere o Jiova qai ganiti koya duadua na veivakacaucautaki,+Na nona cecere e sega ni tukuni rawa.*+ד [Teleca]4 Ena vakacaucautaka na nomuni cakacaka e dua na itabatamata ina dua tale na itabatamata,Era na tukuna yani na nomuni cakacaka kaukaua.+ה [Ai]5 Era na tukuna na totoka ni kemuni lagilagi+Era na vakasamataka vakatitobu na nomuni cakacaka veivakurabuitaki kece.ו [Wau]6 Era na tukuna na nomuni cakacaka* vakatubuqoroqoro,Au na kacivaka tale ga na nomuni cecere.ז [Sayini]7 Era na vuki tukuna nira nanuma na levu ni nomuni yalovinaka,+Era na qai kaila ena marau ena vuku ni nomuni yalododonu.+ח [Eca]8 O Jiova e dauveinanumi* qai yalololoma,+E berabera ni cudru, e levu qai dei na nona loloma.+ט [Teca]9 Sa vinaka o Jiova vei ira kece ga,+Qai laurai na nona yalololoma ena nona cakacaka kece.י [Yota]10 Na nomuni cakacaka kece ena vakalagilagi kemuni, i Jiova,+Era na qai vakacaucautaki kemuni na nomuni yalodina.+כ [Kafa]11 Era na kacivaka na lagilagi ni nomuni itutu vakatui+Era na tukuna tale ga na nomuni qaqa,+ל [Lameta]12 Me vakatakilai vei ira na tamata na veika lelevu oni cakava+Kei na totoka ni nomuni itutu vakatui lagilagi.+מ [Memi]13 Na nomuni itutu vakatui e tawamudu,Kei na nomuni lewa ena tu ga ena itabatamata kece.+נ [Sameki]14 O Jiova e tokoni ira kece era bale+Qai vakaduri ira kece era lolou tu.+ע [Ayini]15 Na mata kece e rai tu vei kemuni ena vakanuinui,Oni solia vei ira na kedra kakana ena kena gauna.+פ [Pe]16 Oni dedeka na ligamuniQai vakaceguya na veika era gadreva na kabula kece.+צ [Sati]17 E yalododonu o Jiova ena nona ivalavala kece ga+Qai yalodina ena ka kece e cakava.+ק [Kofa]18 E voleka o Jiova vei ira kece na kacivi koya,+Vei ira kece na kacivi koya ena yalodina.+ר [Resi]19 E vakamamautaki ira na rerevaki koya ena ka era gadreva,+E rogoca o koya na nodra tagi ni kere veivuke qai vakabulai ira.+ש [Sini]20 E dau taqomaki ira kece na lomani koya o Jiova,+Ia ena vakawabokotaki ira kece na daucaka ca.+ת [Tau]21 Ena kacivaka na gusuqu na veivakacaucautaki i Jiova,+Mera vakacaucautaka na yacana tabu na kabula* kece me tawamudu, io me tawamudu.+
fij_Latn